section_heading: Životopis
paragraph_text: Dana 20. travnja 2009. Safina je zasjela na prvo mjesto WTA ljestvice. Slijedilo je osvajanje turnira u Rimu i Madridu te ponavljanje prošlogodišnjeg uspjeha, finale Roland Garrosa, u kojem je poražena od dugogodišnje suparnice, Svetlane Kuznjecove. U polufinalu Wimbledona iste godine sa 6:0, 6:1 "pregazila" ju je Venus Williams, dok je u trećem kolu US Opena poražena od Čehinje Petre Kvitove.